**Alfa**

*Nichita Stănescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mai departe, mai aproape de centrul

spațiului,

inima mea se consumă.

Capul meu, ca o flacără de lumânare,

mereu își perde ochii fierbinți

arzând mâinile tale nevăzute.

El își hrănește lumina

din seninul trunchi

pe pământ și pe mare.

Minunată pradă și sprijin

al foamei- pământul -

Minunat prilej de sete - marea.

Flacără înceată, pierzându-și ochii

mereu fierbinți,-

arzându-ți mâinile.